Арвід

**Арвід** (*Ярвід*, *Арвіт*) — мужчынскае імя і вытворнае ад яго прозьвішча **Орвід**.

## Паходжаньне

Арвід або Арвіда, пазьней Арвіт, Эрвіт або Арвэд (Aruid, Arwidus, Arviðr, Arvid, Arvidius, Arvidia, Arwit, Eruidt, Arwed) — імя германскага паходжаньня. Іменная аснова ар- (імёны ліцьвінаў Арбут, Арман, Ярмунд; германскія імёны Árbót, Arman, Armund) паходзіць ад гоцкага ara 'арол', а аснова -від- (імёны ліцьвінаў Відмунд, Мельвід, Торвід; германскія імёны Widmund, Melvid, Torvid) — ад гоцкага wida 'повязь, злучэньне, моцнасьць' або ад гоцкага і германскага widus 'дрэва'. 

Адпаведнасьць імя Арвід () германскаму імю Arwid прызнае летувіскі лінгвіст .

Паводле менскага дасьледніка Алёхны Дайліды, які разьвівае ўсходнегерманскую этымалёгію імёнаў літоўскіх князёў і баяраў, імя Арвід адпавядае старажытнаму германскаму імю Ervid зь першай асновай ер- (імёны ліцьвінаў Герман, Гунтэр, Кіндэр; германскія імёны Herman, Gunter, Kinder), якая паходзіць ад германскага heri 'войска, загон' або heru 'меч'. Такім парадкам, імя Арвід (Ервід) азначае «меч моцы» або «моцнае войска».

У Прусіі бытавала імя Арвід (Арвіда, Арвэд, Арвайд, Эрвайд): *Arwide* (1341 і 1387 гады); *Arwida* (1402 год), *Arwede*, *Arwayde* (1393 і 1396 гады), *Erwayde* (1408 год).

Варыянты імя ў гістарычных крыніцах: *два чоловеки — Арвидъ* (22 чэрвеня 1415 году паводле выпісу 9 чэрвеня 1614 году); *Оръвиду а Сирвиду чотыри чоловеки* (1440—1492 гады); *ихъ предкамъ бояромъ, то есть, [[Бутрым|Бутримови]], Стропи и Ярвидови*, *…и Арвидови* (22 жніўня 1492 году); *Воитеха Арвидович слуга* (каля 29 жніўня 1524 году); *Юрыи Арвидовичъ*, *Добко Арвидовичъ з двема браты*, *Павел Оръвидовичъ з братом*, *Ян а Станислав Воитеховичи Орвидовича* (1528 год); *пана Яна Орвидовича* (29 жніўня 1528 году); *я, Станиславъ Войтеховичъ Орвидъ* (10 жніўня 1531 году); *за кубернатора тамъ собе, в тои земли выбрали Станислава Орвидовича*, *панъ Станиславъ Орвидъ* (1532 год); *[[Войшвіл (імя)|Войшвил]] Орвидович* (1538 год); *панъ Станиславъ Войтеховичъ Орвидъ* (3 студзеня 1541 году); *Миколай Орвидъ* (14 верасьня 1542 году); *небожъчык панъ Станиславъ Оръвидъ* (28 лістапада 1542 году); *Шимонъ Орвидъ* (1567 год); *ur. Piotra Orwida* (26 траўня 1660 году); *Johanes Orwid* (20 кастрычніка 1655 году); *Hieronim Orwid obiwatel Ziemi żmojdzkiej* (23 кастрычніка 1655 году); *frater Petrus Orwid* (1714 год); *Thadeus Orwid… Onufrius Orwid* (4 сакавіка 1791 году і 20 жніўня 1794 году); *Casimirus Orwid* (2 лютага 1793 году).

## Носьбіты
* Арвід — літоўскі баярын, які атрымаў наданьне ад вялікага князя Казімера (магчыма, ён жа ўпамінаецца ў 1492 годзе)
* Арвід Троле (каля 1440—1505) — дзяржаўны дзяяч Швэцыі
* Войцех Арвідавіч — рэтаўскі цівун, які ўпамінаецца ў 1522 годзе
* Добка Арвідавіч — вількійскі баярын, які ўпамінаецца ў попісе войска Вялікага Княства Літоўскага 1528 году
* Павал Арвідавіч — эйрагольскі баярын, які ўпамінаецца ў попісе войска ВКЛ 1528 год
* Станіслаў Войцехавіч Арвідавіч (Арвід) — цельшаўскі і ўжвенскі цівун, самаабвешчаны «губэрнатар» Жамойцкай зямлі
* Юры Арвідавіч — баярын Ковенскага павету, які ўпамінаецца ў попісе войска ВКЛ 1528 год
* Ян Войцехавіч Арвідавіч — літоўскі баярын, які ўпамінаецца ў 1528 годзе
* Мікалай Орвід — гаспадарскі баярын Жамойцкай зямлі, які ўпамінаецца ў 1542 годзе
* Арвід Арвідзі (*Arvidus Arvidi*) — мешчанін з Нарвэгіі, які ў 1586—1590 гадох навучаўся ў Папскай сэмінарыі ў Вільні
* Станіслаў і Шчасны Міхайлавічы Абрамовічы Орвіды — расенскія зямяне, якія ўпамінаюцца ў 1595 годзе
* Арвід Столярм (каля 1540—1620) — вайсковы дзяяч Швэцыі
* Арвід Вітэнбэрг (1606—1657) — дзяржаўны і вайсковы дзяяч Швэцыі
* Арвід Карлстэйн (1647—1718) — швэдзкі мастак
* Арвід Аксэль Мардэфэльт (1655—1708) — дзяржаўны і вайсковы дзяяч Швэцыі, генэрал ад інфантэрыі
* Арвід Горн (1694—1742) — дзяржаўны і вайсковы дзяяч Швэцыі, генэрал-лейтэнант
* Арвід Посэ (1820—1901) — другі прэм’ер-міністар Швэцыі

Орвіды (Orwid) гербу Гейш — літоўскі шляхецкі род з Троцкага павету.

Орвіды з Гедгольда — літоўскі шляхецкі род.

Арвідовічы або Арвітовічы (Orwidowicz, Orwitowicz) гербу Гейш — літоўскі шляхецкі род.

Орвід (Orwid) — прозьвішча, зафіксаванае ў XIX стагодзьдзі ў ваколіцах Сувалкаў.

У былым Жамойцкім старостве існуе вёска Арвідышкі.

## Глядзіце таксама
* Ара
* Від

## Заўвагі

## Крыніцы

## Літаратура
* 

Катэгорыя:Мужчынскія імёны